cyanic-selkie/wikianc huggingface dataset:
ஆகஸ்ட் கோம்ட்
ஆகஸ்ட் கோம்ட் (Auguste Comte, 19 சனவரி 1798 – 5 செப்டம்பர் 1859) ஒரு பிரெஞ்சு மெய்யியாலாளர். சமூகவியலின் தந்தை என அழைக்கப்படுபவர். நேர்க்காட்சி வாதம் (Positivism) எனும் கோட்பாடினை முதன் முதலாக உருவாக்கியவர். ஹென்றி செயின்ட் சைமன் எனும் சோசியலிசவாதியின் கருத்துக்களின் தாக்கம் ஆகஸ்ட் கோம்ட் மீது இருந்தது. இதனால் நேர்க்காட்சி வாத மெய்யியலை அடிப்படையாகக் கொண்டு பிரெஞ்சு புரட்சியின் விளைவால் உருவான சமூக மாற்றங்களைச் சரி செய்யத் தேவைப்படும் சமூக அறிவியலை உருவாக்க முயன்றார். எனவே அறிவியலை அடிப்படையாகக் கொண்ட சமூகக் கோட்பாடுகள் உருவாக வேண்டும் என்று விரும்பினார். இவரது சிந்தனை நோக்கு 19 ஆம் நூற்றாண்டில் வாழ்ந்த கார்ல் மார்க்ஸ், ஜான் ஸ்டுவர்ட் மில், ஜார்ஜ் மில்லட் போன்ற சமூக சிந்தனையாளர்களின் மேல் தாக்கத்தினை ஏற்படுத்தியிருந்தது.
டாபெடில்ஸ் -வில்லியம் வேர்ட்ஸ்டுவார்த்
டாபெடில்ஸ் (I wandered Lonely as a Cloud or Daffodils)என்பது வில்லியம் வேர்ட்ஸ்வொர்த் எழுதிய கவிதை. வேர்ட்ஸ்வெர்ர்த்தும், அவரது தங்கை டோரோத்தியும் ஏப்ரல் மாதம் 15ஆம் நாள் 1802ஆம் ஆண்டு டாபெடில் மலர்கள் பூத்துள்ள படுகையினை கடந்து செல்லும் போது டாபெடில் மலர்களால் ஈர்க்கப்பட்டதால் இந்தக் கவிதை 1804 முதல் 1807ஆம் ஆண்டிற்குள் எழுதப்பட்டது. 1815ஆம் ஆண்டு இதன் மறுபதிப்பு வெளியிடப்பட்டது. 2004ஆம் ஆண்டு இந்தக் கவிதை எழுதிய 200வது ஆண்டு கொண்டாடப்பட்டது. இதில் 15,000 பிரிட்டிஷ் பள்ளிக் குழந்தைகள் கலந்து கொண்டனர். இதில் 4 பகுதிகள் உள்ளன. 24 வரிகனை உள்ளடக்கியுள்ளது. இதில் டாபெடில் மலர்களின் அழுகு, இயற்கையை நேசித்தல், கவிஞரின் டாபெடில் பற்றிய கடந்த கால நினைவுகள் பற்றி அழகுற தரப்பட்டுள்ளது.
பின்னணி
இங்கிலாந்தின் ஏரி மாவட்டத்தில் உல்சுவாட்டர் ஏரியின் கிளென்கோய்ன் விரிகுடாவைச் சுற்றி வேர்ட்ஸ்வொர்த்தும், அவரது தங்கை டோரோத்தியுடன் அவர் ஒரு நடைபயணம் மேற்கொண்டபோது இக்கவிதையை எழுதும் எண்ணம் அவருக்குத் தோன்றியது. இங்கிலாந்தின் கிராசுமீர் என்ற இடத்தில் உள்ள ஒரு ஏரியைச் சுற்றி நடந்த பொழுது அதை விளக்கி டோரத்தி ஒரு குறிப்பை எழுதினார். அதை அடிப்படையாகக்கொண்டு 1804ஆம் ஆண்டு வேர்ட்ஸ்வொர்த் இக்கவிதையை எழுதத் தொடங்கினார்.
மேற்கோள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:ஆங்கில இலக்கியம்
பாஃபின் வடிநிலம்
பாஃபின் வடிநிலம் (Baffin Basin) பாஃபின் தீவுக்கும் கிரீன்லாந்திற்கும் இடையில் பாஃபின் விரிகுடாவின் நடுவில் அமைந்துள்ள கிளைநதிகளும் உபநதிகளும் பாயும் பரப்புகளை உள்ளடக்கியிருக்கும் ஒரு பெருங்கடல் நிலப்பகுதியாகும். இது அதிகபட்சமாக 2,700 மீ (8,900 அடி) ஆழம் கொண்டதாகும். பாஃபின் விரிகுடாவின் ஆழமான புள்ளியை பாஃபின் வடிநிலம் குறிக்கிறது. சுமார் 56 மில்லியன் ஆண்டுகளுக்கு முன்பு பாஃபின் விரிகுடா உருவான நேரத்தில் கடல் பரப்பு பரவியதன் விளைவாக இந்த வடிநிலம் உருவானதாக கருதப்படுகிறது.
மேற்கோள்கள்
பகுப்பு:கடலியல்
கணைய நீர்
இது காரத்தன்மையுள்ளது (ph 7 முதல் 8). கணைய நீரின் என்சைம்களாக டிரிப்சின், கைமோடி ரிப்சின் உள்ளன. இவை இரண்டும் டிரிப்சினோஜன், கைமோடிரிப்சினோஜன் எனும் நிலையில் சுரக்கப்படும். இவற்றை என்டிரோகைனேஸ் எனும் சிறுகுடல் நீரில் உள்ள பொருள் இயங்கும் நிலையிலுள்ள டிரிப்சின், கைமோடிரிப்சினாக மாற்றுகிறது. மேலும் கணைய நீரில் அமிலேஸ், லைப்பேஸ் (ஸ்டியாப்சின்) கார்பாக்சி பெப்டிடேஸ், நியூக்ளியேஸ் போன்ற என்சைம்களும் உள்ளன. அமிலேஸ் நொதி ஸ்டார்ச்சினை மால்ட்டோசாக பகுக்கும். டிரிப்சின், கைமோடிரிப்சின், கார்பாக்சிபெப்டிடேஸ், நொதிகள், புரோட்டீன்களைச் செரிக்கும் புரோட்டியேசுகளாகும். இவை பா-பெப்டைடுகளை பெப்டோன்கள், சிறிய பெப்டைடுகள், அமினோ அமிலங்களாகச் சிதைவுறச் செய்கின்றன. லைப்பேஸ், கொழுப்பின் டிரைகிளிசரைடுகளை கொழுப்பு அமிலம், கிளிசராலாகப் பிரிக்கும்.
பகுப்பு:உயிர்வேதியியல் பகுப்பு:சமிபாட்டுத்தொகுதி பகுப்பு:அகச்சுரப்பித் தொகுதி
மாநில நெடுஞ்சாலை 6 (கேரளம்)
கேரள மாநிலத்தின் ஆறாம் நெடுஞ்சாலை ஆலப்புழை மாவட்டத்தின்  காயங்குளத்தில் இருந்து  பத்தனந்திட்டை மாவட்டத்தின் திருவல்லையில் முடிகிறது. இது 30.8 கிலோமீற்றர் நீளத்தை உடையது. .
சான்றுகள்
பகுப்பு:கேரள மாநில நெடுஞ்சாலைகள்
குலீயைடீ
குலீயைடீ (Kuhliidae), பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். இது இந்திய-பசிபிக் பகுதியைச் சேர்ந்தது. இக் குடும்பத்தில் உள்ள ஒரேயொரு பேரினமான குலியா என்பதில் 13 இனங்கள் அடங்கியுள்ளன. இவ்வினங்களுள் ''கு. ருப்பெசுட்ரைசு'' என்னும் இனம் நன்னீரில் வாழ்வது. ஏனையவை கடல் மீன்கள்.
வெளியிணைப்புக்கள்
பகுப்பு:மீன் குடும்பங்கள்
பெங்கோ மொழி
பெங்கோ மொழி மண்டா-பெங்கோ பிரிவைச் சேர்ந்த ஒரு தென்-மையத் திராவிட மொழியாகும். இம்மொழியை இந்தியாவில், ஒரிசா மாநிலத்தின் சில பகுதிகளில் ஏறத்தாழ 350,000 மக்கள் பேசுகின்றனர். பெங்கு, ஹெங்கோ, ஹெங்கோ பொராஜா, பங்கோ, பெங்குவா, பாங்கோ பராஜா என்றும் இம்மொழி அழைப்பர். இண்டி, ஆவே என்பன இதன் கிளை மொழிகள்.
இவற்றையும் பார்க்கவும்
பகுப்பு:திராவிட மொழிகள்
வெள்ளகுளம் ஊராட்சி
வெள்ளகுளம் ஊராட்சி (Vellakulam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1251 ஆகும். இவர்களில் பெண்கள் 624 பேரும் ஆண்கள் 627 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நான்சி சபோத்
நான்சி சபோத் (Nancy Chabot) (பிறப்பு: 1972) ஜான் ஆப்கின்சு பல்கலைக்கழகப் ப்யன்முறை இயற்பியல் ஆய்வகத்தில் பணிபுரியும் ஒரு கோள் அறிவியலாளர் ஆவார்]].
வாழ்க்கைப்பணி
நான்சி சபோத் இயற்பியலில் தன் கலை இளவல் பட்டத்தை 1994 இல் இரைசு பல்கலைக்கழகத்தில் இருந்து பெற்றார். இவர் தனது முனைவர் பட்டத்தைக் கோள் அறிவியலில் 1999 இல் அரிசோனா பல்கலைக்கழகத்தில் இருந்து பெற்றார். இவர் முனைவர் பட்டம் ஈட்டியதும் இலண்டன் அவுசுட்டனில் உள்ள ஜான் விண்வெளி மையத்திலும் பின்னர் கிளீவ்லாந்தில் உள்ள கேசு மேற்கு தனிப் பல்கலைக்கழகத்திலும் பணிபுரிந்தார். இவர் 2995 இல் ஜான் ஆப்கின்சு பல்கலைக்கழகதின் பயன்முறை இயற்பியல் ஆய்வகத்தில் சேர்ந்தார்.
இவர் அண்டார்க்ட்டிக்கா வில் விண்கற்களைத் திரட்ட உருவாக்கிய ஆன்சுமெட் எனும் அண்டார்க்ட்டிக்கா விண்கல் தேட்டக் களவாய்வுக் குழுவின் உறுப்பினராக இருந்துள்ளார்s. இவருக்கு 2001 இல் அமெரிக்காவின் அண்டார்க்ட்டிக் பணிப்பதக்கம் வழங்கப்பட்டது.
இவர் நாசாவின் மெசஞ்சர்(MESSENGER) திட்ட்த்தில் அறிவன்(புதன்) கோள் இரட்டைப் படிமவாக்கக் கருவி அறிவியலாளராகப் பணியாற்றினார். இவர் புவியியல் புலக் குழுவின் தலைவராகவும் இருந்துள்ளார். இவர் அறிவன் கோள் இரட்டைப் படிமவாக்கக் கருவி அறிவியல் ஆய்வில் அக்கோளின் வட, தென் முனைகளில் அமைந்த பனி செறிந்த மொத்தல் குழிப்பள்ளங்களின் ஆய்வுக்குத் தலவராக விளங்கியுள்ளார். மேலும் இவர் 2008 ஜனவரி முதல் மெசஞ்சரின் முதல் பறப்புக்கலப் படிமங்களை வெளியீட்டுக்கும் தலைவராக உள்ளார்.
இப்போது இவர் காம்மாக்கதிர்களையும் நொதுமிகளையும் கொண்டு செயல்படும் செவ்வாய்க் கோள் நிலாத் தேட்டம் சார்ந்த, ஜாக்சா செவ்வாய் நிலாத் தேட்டத் திட்டத்தின் இணைமுதன்மைக் கருவி ஆய்வாளராகப் பணிபுரிகிறார்.
இவர் நாசா டார்ட் எனும் இரட்டை விண்கல் திசைமாற்றச் சோதனைத் திட்ட ஒருங்கிணைப்புத் தலைவரும் ஆவார்.
இவர் வானிலையியல் கழகத்தின் ஆய்வுறுப்பினர் ஆவார். மேலும் சிறுகோள் (6899) நான்சிசபோத் இவரது பெயரால் அழைக்கப்படுகிறது.
வெளி இணைப்புகள்
பகுப்பு:வாழும் நபர்கள் பகுப்பு:கோள் அறிவியலாளர்கள் பகுப்பு:1972 பிறப்புகள் பகுப்பு:பெண் கோள் அறிவியலாளர்கள் பகுப்பு:அமெரிக்கக் கோள் அறிவியலாளர்கள் பகுப்பு:அமெரிக்க இயற்பியலாளர்கள்
பெண்புத்தி முன்புத்தி
பெண்புத்தி முன்புத்தி 1989 இல் வெளிவந்த தமிழ்த் திரைப்படமாகும். ராம்கி நடித்த இப்படத்தை செந்தில்நாதன் இயக்கினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
நிலவின் கலை
வலது|thumb|200x200px|வட துருவத்தில் இருந்து காணும்போது நிலவின் கலைகள் வலது|thumb|200x200px|தென் துருவத்தில் இருந்து காணும் போது நிலவின் கலைகள்
நிலவின் கலை என்பது புவியில் இருந்து காணக்கூடிய நிலவின் முற்பக்கத்தில் கதிரவ ஒளி பதியும் போது ஏற்படும் வடிவம் ஆகும். ஒவ்வொரு நிலவு மாதத்திற்கு (சுமார் 29.53 நாட்கள்) ஒரு முறை நிலவின் கலைகள் மாறுகின்றன.
நிலவின் சுழற்சியானது புவியின் ஈர்ப்புவிசையால் பூட்டப்பட்டுள்ளது. இதனால் நிலவின் முற்பக்கம் மட்டுமே எப்போதும் புவியை நோக்கி இருக்கின்றது. இப்பக்கத்தின் மீது விழும் கதிரவ ஒளியின் அளவைப் பொறுத்து வானில் வெவ்வேறு வடிவங்களில் நிலவு காட்சியளிக்கும்.
நிலவின் கலைகள்
நிலவின் கலைகள் அனைத்தையும் மறைமதி, வளர்மதி, முழுமதி மற்றும் தேய்மதி என்று நான்கு வகைகளாகப் பிரிக்கலாம். பிறைமதி, அரைமதி மற்றும் குமிழ்மதி ஆகிய சொற்கள் நிலவின் வடிவங்களைக் குறிக்கப் பயன்படுகின்றன.
வளர்தலும் தேய்தலும்
நிலவும் கதிரவனும் புவியின் ஒரே பக்கத்தில் இணைந்திருக்கும் போது புவியை நோக்கி இருக்கும் நிலவின் பிற்பக்கம் கதிரவ ஒளியின்றி இருளாக இருக்கும். இதுவே மறைமதி என்று அழைக்கப்படுகிறது. பிறகு அந்த ஒளி மெல்ல மெல்ல அதிகரிப்பதால் நிலவு வளர்வது போல் தோன்றும். இதுவே வளர்மதி என்று அழைக்கப்படுகிறது. பிறகு அந்த ஒளி முழுமையாக பதியும் போது நிலவு வட்ட வடிவாகத் தெரியும். இதுவே முழுமதி என்று அழைக்கப்படுகிறது. பிறகு அந்த ஒளி மெல்ல மெல்ல குறைவதால் நிலவு தேய்வது போல் தோன்றும். இதுவே தேய்மதி என்று அழைக்கப்படுகிறது. பிறகு ஒளி முற்றிலும் குறைந்து மீண்டும் புதுநிலவு வரும்.
மேற்கோள்கள்
பகுப்பு:வானியல் பகுப்பு:காணொளிக் கோப்பு உள்ள கட்டுரைகள்
க. இரங்காச்சாரி
thumb|க. இரங்காச்சாரி
திவான் பகதூர் கடாம்பி ரங்காச்சாரி (Diwan Bahadur Kadambi Rangachari) இந்தியாவைச் சேர்ந்த ஒரு தாவரவியலாளரும் இனவியலாளரும் ஆவார். 1868 ஆம் ஆண்டு செப்டம்பர் மாதத்தில் இவர் பிறந்தார். பண்பாட்டியல் துறை சார்ந்த இவர், எட்கர் தர்சுடனுடன் இணைந்து தென்னிந்திய இனவியல் பற்றிய ஏழு தொகுதிப் பணிகளுக்கு ஆசிரியராக இருந்தார். கோயம்புத்தூரில் உள்ள வேளாண்மைக் கல்லூரியில் தாவரவியலைப் பயிற்றுவித்து, தாவரவியல் தொடர்பான பாடப்புத்தகமும் எழுதினார்.
வாழ்க்கைக் குறிப்பு
ஓர் எளிய தமிழ்க் குடும்பத்தில் க. ரங்காச்சாரி பிறந்தார். தந்தை இவருடைய இளம்வயதிலேயே இறந்துவிட்டார் என்பதால் ரங்காச்சாரி தனியாக கல்வி கற்பித்து தனது வாழ்க்கையை சம்பாதிக்க வேண்டியிருந்தது. 1888 ஆம் ஆண்டில் சென்னை சென்னை கிறித்துவக் கல்லூரியில் கலைத் தேர்வில் தேர்ச்சி பெற்றார். பின்னர் 1890 ஆம் ஆண்டில் பச்சையப்பா கல்லூரியில் இளங்கலை பட்டம் பெற்றார். பின்னர் தனது முதுகலைப் படிப்பிற்காக மாநிலக் கல்லூரிக்குச் சென்றார். கற்பிக்கத் தொடங்கி 1895 ஆம் ஆண்டு முதல் அனந்தபூரில் பணிபுரிந்தார். 1897 ஆம் ஆண்டில் ஓர் அரசு அருங்காட்சியகத்தில் ஒரு காப்பாளராக பணியில் சேர்ந்தார். 1902 ஆம் ஆண்டில் இவர் மாநிலக் கல்லூரிக்கு மூத்த உதவிப் பேராசிரியராக மாறினார். 1901 ஆம் ஆண்டில் இனவரைவியலுக்கான செயல் கண்காணிப்பாளராகப் பணியாற்றினார். பிரித்தானிய அருங்காட்சியக நிபுணர் எட்கர் தர்சுடனுடன் இணைந்து தென்னிந்தியாவின் சாதிகள் மற்றும் பழங்குடியினர் பற்றிய ஏழு தொகுதிகளை தொகுக்கும் வேலைகளில் ஈடுபடத் தொடங்கினார். 1909 ஆம் ஆண்டு கோயம்புத்தூரில் உள்ள விவசாயக் கல்லூரியில் முறையான தாவரவியல் கற்பிப்பதில் ஈடுபட்டார். 1913 ஆம் ஆண்டில் இவரது பணியைப் பாராட்டி அரசாங்கம் இவருக்கு ராய் பகதூர் பட்டம் வழங்கி சிறப்பித்தது. 1917 ஆம் ஆண்டு பெங்களூரில் நடைபெற்ற இந்திய அறிவியல் காங்கிரசின் தாவரவியல் பிரிவுக்குத் தலைமை வகித்து திருநெல்வேலியின் தாவரங்களைப் பற்றிப் பேசினார். இந்திய தாவரவியல் சங்கத்தின் ஸ்தாபக உறுப்பினராக இருந்தார் மற்றும் 1922 ஆம் ஆண்டில் அதன் தலைவராகப் பணியாற்றினார். 1923 ஆம் ஆண்டில் விவசாய சேவையிலிருந்து ஓய்வு பெற்றார். திவான் பகதூர் என்ற பட்டத்தை பெற்றார்.
1934 ஆம் ஆண்டு மே மாதம் 10 ஆம் தேதியன்று திவான் பகதூர் கடாம்பி ரங்காச்சாரி காலமானார்.
புற இணைப்புகள்
பகுப்பு:1868 பிறப்புகள் பகுப்பு:1934 இறப்புகள் பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தாவரவியலாளர்கள் பகுப்பு:இந்தியர்கள்
ஊரான ஊர்
ஊரான ஊர் என்பது 2012 இல் வெளிவந்த ஒரு தமிழ், ஆங்கில ஆவண நிகழ்படம். இது ஈழப் போராட்டத்தின் காரணமாக கனடாவிற்கு குடிபெயர்ந்த ஈழத்தமிழர்களினதும், அவர்களுக்கு உதவிய கனடியர்களினதும் கதைகளைக் கூறுகிறது. இப் படத்தை ஓம்னி நிறுவனம் சார்பில் லலிதா கிருட்ணா இயக்கி உள்ளார்.
வெளி இணைப்புகள்
பகுப்பு:2012 தமிழ் ஆவணப்படங்கள் பகுப்பு:அரசியல், சமூக தமிழ் ஆவணப்படங்கள் பகுப்பு:கனடியத் தமிழ் ஆவணப்படங்கள்
பகீரா கிப்லிங்கி
பகீரா கிப்லிங்கி (Bagheera kiplingi) என்பது மெக்சிக்கோ, கொஸ்டா ரிக்கா, குவாத்தமாலா உட்பட நடு அமெரிக்காவில் காணப்படும் ஒரு வகை பாயும் சிலந்தி (jumping spider) வகை ஆகும். இச்சிலந்திகளின் உணவு வகை ஏனைய சிலந்திகளின் உணவு வகைகளில் இருந்து பெரிதும் வேறுபடுகின்றன. பொதுவாக சிலந்திகள் அனைத்தும் ஊனுண்ணிகள் ஆகும். இவை மட்டுமே தாவர உணவுகளை உண்ணும் சிலந்திகள் எனக் கண்டறியப்பட்டுள்ளது.
உணவு
பாயும் சிலந்திதேள் வகுப்பு வகுப்பைச் சேர்ந்த இவை 5-6 மிமீ நீளமானவை. புரதங்கள் நிறைந்த அக்காசியா வகைத் தாவரங்களின் குருத்துக்களையே இவை பெரும்பாலும் உண்கின்றன. ஆனாலும் இம்மரத்தின் இலைகளை அடைவதற்கு இச்சிலந்தி அம்மரங்களின் துளைகளில் வாழும் எறும்புகளை விலக்கியே வர வேண்டியிருக்கிறது.
இவ்வகை சிலந்திகளின் ஊனுண்ணாமை முதற் தடவையாக கொஸ்டா ரிக்காவில் 2001 ஆம் ஆண்டில் எரிக் ஒல்சென் என்பவரால் கண்டு பிடிக்கப்பட்டது. பின்னர் 2007 ஆம் ஆண்டில் கிறிஸ்டோபர் மீகன் என்பவரால் ஆய்வுகள் மேற்கொள்ளப்பட்டது. அதன் பின்னர் 2009 இல் பென்சில்வேனியா பல்கலைக்கழகத்தைச் சேர்ந்த பேராசிரியர் ராபர்ட் கறி தலைமையில் ஆய்வுகள் மேற்கொள்ளப்பட்டு முடிவுகள் வெளியிடப்பட்டுள்ளன. இவை பாயும் சிலந்திகளாதலால், தமது உணவுக்காக வலைகளைப் பின்ன வேண்டியதில்லை. அவ்வப்போது எறும்புகளால் அக்கேசியா தாவரங்கள் சூழப்படும் போது மாத்திரம் கீழ் இறங்கிய பின்னர் எறும்புகள் திரும்பிவிட அவையும் மீண்டும் ஏறிவிடுகின்றன. அத்துடன் அவற்றிற்கு போசரணக்குறைபாடு ஏற்படும் இடத்து எறும்புகளில் குடம்பிகளை உடைத்து அதன் சாற்றையும் குடிக்கின்றன. அக்காசியாக்கள் ஆண்டு முழுவதும் இலைகளைத் தருவதால் இச்சிலந்திகளுக்கு உணவுக்குப் பஞ்சமில்லை.
வெளி இணைப்புகள்
பகுப்பு:சிலந்திகள்
சிலாகாலன்
சிலாகாலன் (பொ.பி. 526 - 539) என்பவன் இலங்கை மௌரிய மன்னர்கள் வம்சத்துள் எட்டாம் மன்னனாவான். இவன் இலங்கை மௌரிய மன்னர்கள் வம்சத்துள் ஏழாமானவனும் தன் மாமனுனான மூன்றாம் உபதிச்சன் என்பவனைக் கொன்று அரசக்கட்டிலில் ஏறினான். இவனுடைய மூத்த மகனான இரண்டாம் மொக்கல்லானன் என்பவனை கிழக்கிலங்கை நாடுகளுக்கும், இரண்டாம் மகனான தாட்டாபூபதி என்பவனை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான மகாநாகன் என்பவ்னை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய 2ஆம் மகனான தாட்டாபூபதி இரண்டாம் மொக்கல்லானனுக்கு சேர வேண்டிய ஆட்சியை பறித்துக் கொண்டு இலங்கையை அரசாண்டான்.
மூலநூல்
பகுப்பு:இலங்கை மௌரிய மன்னர்கள்
சனத் களுபெரும
சனத் களுபெரும (Sanath Kaluperuma, பிறப்பு: அக்டோபர் 22 1961), இலங்கைத் துடுப்பாட்டக்காரர், இவர் நான்கு தேர்வுத் துடுப்பாட்டப் போட்டியிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இலங்கைத் துடுப்பாட்டக்காரர்கள் பகுப்பு:1961 பிறப்புகள் பகுப்பு:வாழும் நபர்கள்
அறிவியல் தமிழ் அறக்கட்டளை
அறிவியல் தமிழ் அறக்கட்டளை என்பது தமிழில் அறிவியலையும், அறிவியல் தமிழையும் வளர்ப்பதற்கான மணவை முஸ்தபா அவர்களால் நிறுவப்பட்ட அமைப்பு ஆகும். இந்த அமைப்பின் நிர்வாக இயக்குநராக மு.செம்மல் செயற்படுகிறார். அறிஞர்கள், பொதுமக்கள், மற்றும் ஆட்சியாளர்கள் இடையே அறிவியல் தமிழை வளர்க்கும் செயற்பாடுகளில் இந்த அமைப்பு ஈடுபட்டு வருகிறது. இந்த அமைப்பு மணவை முஸ்தபா அறிவியல் தமிழ் மெய்நிகர் ஆவணக்காப்பகம் ஒன்றையும் நடத்தி வருகின்றது. இந்த அமைப்பு சார்பாக அறிவியல் தமிழறிஞர் மணவை முஸ்தபா விருதுகள் வழங்கப்படுகின்றன.
மேற்கோள்கள்
பகுப்பு:அறிவியல் தமிழ் அமைப்புகள்
மலேசிய மக்கள் பொதுநலக் கட்சி
மலேசிய மக்கள் பொதுநலக் கட்சி (Malaysian People's Welfare Party), என்பது மேற்கு மலேசியா, சிலாங்கூர் மாநிலத்தைத் தளமாகக் கொண்ட ஒரு மதச் சார்பற்ற அரசியல் கட்சியாகும். இக்கட்சி அமைக்கப்பட்ட போது அக்கிம் என்று அழைக்கப்பட்டது. (Malaysian People Justice Front) இப்போது கித்தா என பரவலாக அழைக்கப்படுகின்றது.
1995 ஆம் ஆண்டு பாஸ் கட்சியில் ஏற்பட்ட சில உட்பூசல்களினால், இந்தக் கட்சி உருவாக்கம் பெற்றது. அத்துடன், 1996 இல், செமாங்காட் 46 எனும் அரசியல் அமைப்பில் ஏற்பட்ட பிரச்னைகளின் காரணமாகவும், பலர் இந்த மலேசிய மக்கள் பொதுநலக் கட்சியில் உறுப்பினர்களாகச் சேர்ந்தனர். 1999 ஆம் ஆண்டு மலேசியப் பொதுத் தேர்தலில் இக்கட்சி, கிளாந்தான் மாநிலத்தில் உள்ள பாசீர் பூத்தே, கோத்தா பாரு நாடாளுமன்றத் தொகுதிகளில் போட்டியிட்டு தோல்வி அடைந்தது.
கித்தா அறிமுகம்
2010 டிசம்பர் 13 ஆம் தேதி, டத்தோ சாயிட் இப்ராஹிம் கட்சியில் ஓர் உறுப்பினராகச் சேர்ந்ததாக மலேசிய மக்கள் பொதுநலக் கட்சி அறிவித்தது. டத்தோ சாயிட் இப்ராஹிம் என்பவர், மலேசிய அரசியலில் நன்கு அறிமுகமானவர். மகாதீர் பின் முகமது பிரதமராக இருந்த போது, மலேசிய அமைச்சரவையில் மூத்த அமைச்சராகச் சேவை செய்தவர்.
பிரதமர் மகாதீர் பின் முகமதுவுடன் ஏற்பட்ட கருத்து வேறுபாடுகளின் காரணமாக அவர் அமைச்சரவையில் இருந்து விலகிக் கொண்டார். பின்னர், அவர் பாக்காத்தான் ராக்யாட் கூட்டணியில் சேர்ந்தார். அங்கேயும் ஒரு சுமுக நிலை ஏற்படவில்லை. அதனால், அங்கிருந்தும் விலகி, பின்னர் மலேசிய மக்கள் பொதுநலக் கட்சியில் இணைந்து கொண்டார்.
2010 டிசம்பர் 15 இல் கட்சியின் பொதுக்கூட்டம் நடைபெற்றது. அந்தக் கூட்டத்தில், அதுவரையில் தலைவராக இருந்த ஜக்காரியா சாலே என்பவர் பதவி விலகிக் கொண்டார். டத்தோ சாயிட் இப்ராஹிம் கட்சியின் புதுத் தலைவராகத் தேர்வு செய்யப்பட்டார். கட்சிக்கு மலேசிய மக்கள் பொதுநலக் கட்சி (Parti Kesejahteraan Insan Tanah Air (KITA)) என்று புதுப் பெயரும் வைக்கப்பட்டது.
மேலும் தகவல்கள்
பகுப்பு:மலேசிய அரசியல் கட்சிகள்
இந்தியக் குடியரசுத் தலைவர் தேர்தல், 1952
இந்தியக் குடியரசின் முதல் குடியரசுத் தலைவர் தேர்தல் 1952 ல் நடைபெற்றது. இந்தியா குடியரசு ஆன போது அதன் முதல் குடியரசுத் தலைவராக பதவியேற்ற ராஜேந்திர பிரசாத், இத்தேர்தலில் வெற்றி பெற்று மீண்டும் குடியரசுத் தலைவரானார்.
பின்புலம்
இந்தியா ஜனவரி 26, 1950ல் குடியரசானது. அதுவரை “இந்தியன் யூனியன்” அல்லது “இந்திய டொமீனியன்” என்ற அரசாட்சி அமைப்பாக இருந்த இந்தியாவின் நாட்டுத் தலைவராக “கவர்னர் ஜெனரல்”. இருந்தார். குடியரசானவுடன், குடியரசுத் தலைவர் இந்தியாவின் நாட்டுத் தலைவர் ஆனார். இந்திய அரசியலமைப்பு நிர்ணய மன்றத்தின் தலைவராக இருந்த ராஜேந்திர பிரசாத் குடியரசுத் தலைவராகப் பதவியேற்றார். பின்னர் குடியரசுத் தலைவரைத் தேர்ந்தெடுக்கும் முறைகள் உருவாக்கபப்ட்டன. 1952ம் இம்முறைகள் “இந்திய குடியரசுத் தலைவர் மற்றும் துணைக் குடியரசுத் தலைவர் தேர்தல் சட்டம், 1952” என்ற பெயரில் சட்டமாக இயற்றப்பட்டன. இவ்விதிகளின் படி குடியரசுத் தலைவர் இந்திய நாடாளுமன்றத்தின் இரு அவைகளின் உறுப்பினர்கள் மற்றும் மாநில சட்டமன்றங்களின் உறுப்பினர்கள் அடங்கிய வாக்காளர் குழுவினால் (electoral college) தேர்ந்தெடுக்க்கப்பட்டார். இந்த தேர்தல் விகிதாச்சாரப் பிரதிநிதித்துவ (proportional representation) முறையில் நடத்தப்பட்டது.
புதிய தேர்தல் விதிகளின்படி மே 2, 1952ல் இந்தியாவின் முதல் குடியரசுத் தலைவர் தேர்தல் நடத்தப்பட்டது. முன்பு இந்திய தேசிய காங்கிரசு உறுப்பினராக இருந்த ராஜேந்திர பிரசாத் அனைத்து சாரருக்கும் ஏற்புடையவராக இருந்தார். பல எதிர்க்கட்சிகளும் அவரைத் தங்கள் வேட்பாளராக ஏற்றுக் கொண்டு போட்டி வேட்பாளர்களை நிறுத்தவில்லை. கட்சி சார்பற்ற வேட்பாளராகவே அவர் போட்டியிட்டார். இடதுசாரிக் கட்சிகளின் ஆதரவுடன் சுயேட்சையாகப் போட்டியிட்ட பம்பாய் மாநிலத்தைச் சேர்ந்த பொருளியல் அறிஞரும் முன்னாள் நாடாளுமன்ற உறுப்பினருமான முனைவர் கே. டி. ஷா, ராஜேந்திர பிரசாத்துக்கு முக்கிய போட்டியாளராக இருந்தார். லட்சுமண் கணேஷ் தட்டே என்ற சுயேட்சை வேட்பாளரை வலதுசாரி இந்து மகாசபா ஆதரித்தது. இவர்கள் தவிர மேலும் இரு சுயேட்சை வேட்பாளர்களும் போட்டியிட்டனர். மிகப்பெரும்பாலான கட்சிகளின் ஆதரவையும் மதிப்பையும் பெற்றிருந்த ராஜேந்திர பிரசாத் 83.8 % வாக்குகளுடன் எளிதில் வெற்றி பெற்றார்.
முடிவுகள்
ஆதாரம்:
மேற்கோள்கள்
பகுப்பு:1952 தேர்தல்கள் பகுப்பு:இந்தியக் குடியரசுத் தலைவர் தேர்தல்கள்
செஞ்சு மொழி
செஞ்சு மொழி தெலுங்கு பிரிவைச் சேர்ந்த ஒரு தென்-மையத் திராவிட மொழியாகும். இந்தியாவில், ஆந்திரப் பிரதேசம், கர்நாடகம், ஒரிஸ்ஸா மாநிலங்களின் சில பகுதிகளில் பேசப்பட்டுவரும் இம்மொழி ஏறத்தாள 28,754 மக்களால் பேசப்படுகிறது. செஞ்சுகூலம், செஞ்சுவார், சென்ஸ்வார், சொஞ்சாரு என்னும் பெயர்களாலும் இம்மொழி குறிப்பிடப்படுவதுண்டு.
இவற்றையும் பார்க்கவும்
பகுப்பு:திராவிட மொழிகள்
தாயின் கருணை
தாயின் கருணை 1965 ஆம் ஆண்டு வெளிவந்த தமிழ்த் திரைப்படமாகும். ஜி. வி. ஐயர் இயக்கத்தில் வெளிவந்த இத்திரைப்படத்தில் கல்யாண்குமார், லீலாவதி மற்றும் பலரும் நடித்திருந்தனர்.
பாடல்கள்
ஜி. கே. வெங்கடேசு இசையமைத்த இத்திரைப்படத்தில் இடம்பெற்ற பாடல்களை கவிஞர்கள் அ. மருதகாசி, மாயவநாதன், கே. எஸ். ராஜ் ஆகியோர் இயற்றியவர்.
பின்னணிப் பாடகர்கள் சீர்காழி கோவிந்தராஜன், பி. பி. ஸ்ரீனிவாஸ், ஏ. எல். ராகவன், ஜி. கே. வெங்கடேசு, எஸ். ஜானகி, ஏ. பி. கோமளா, கே. ஜமுனா ராணி, எல். ஆர். ஈஸ்வரி ஆகியோர்.
சூரியமணல் சன்னாசி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சன்னார் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கச்சிப்பேட்டுக் காஞ்சிக் கொற்றனார்
கச்சிப்பேட்டுக் காஞ்சிக் கொற்றனார் சங்ககாலப் புலவர்களில் ஒருவர். காஞ்சியில் பிறந்து அதன் அருகில் உள்ள கச்சிப்பேடு என்னும் ஊர்ப்பகுதியில் வாழ்ந்தவர் இவர். குறுந்தொகை நூலில் 213, 216 எண்ணுள்ள இரண்டு பாடல்கள் இவரால் பாடப்பட்டவை.
குறுந்தொகை 213 தரும் செய்தி
கலைமான் பாலை நிலத்தில் தனக்கு உணவு கிடைக்காமையால் காலால் பறித்துத்தரல் என்னும் கிழங்குகளைத் தன் குட்டிக்கு ஊண்டித் தானும் உண்ணும். தெறித்துத் துள்ளி விளையாடும் தன் குட்டிக்கு நிழல் இல்லாமையால், தான் போய்க் குட்டியின் பக்கத்தில் நின்று அதற்கு நிழல் தரும். பொருள் தேடச் சென்ற நம் தலைவர் நசை உள்ளவர். ( இந்தக் காட்சிகளைப் பார்க்கும்போது நம் நினைவு வந்து விரைவில் திரும்பிவிடுவார்.)
குறுந்தொகை 216 தரும் செய்தி
அவர் வாடா வள்ளி உள்ள பாலைநிலக் காட்டில் செல்கிறார். நான் தோடார் எல்வளை நெகிழப் பாடமை சேக்கையில் தூங்காமல் துன்புற்றுக் கிடக்கிறேன். இதனை எண்ணிப் பார்க்காமல் அவர் திரும்புவேன் என்று சொன்ன பருவ மழை இங்குப் பெய்கிறது. இன்னும் பெய்ய மின்னுகிறது. (என்ன செய்வேன்) - தலைவி தோழியிடம் இவ்வாறு சொல்கிறாள்.
பகுப்பு:சங்கப் புலவர்கள்
1864 கொல்கத்தா புயல்
மேற்கோள்கள்
பகுப்பு:இந்தியாவில் சூறாவளிகள்
மதுரை மாவட்டப் பேரூராட்சிகள்
தமிழ்நாட்டின் மதுரை மாவட்டத்தில் 9 பேரூராட்சி மன்றங்கள் உள்ளது. அவைகள்:
மேற்கோள்கள்
பகுப்பு:மதுரை மாவட்டம்
எஸ். எம். சுப்பையா நாயுடு
'''எஸ். எம். சுப்பையா நாயுடு' (S. M. Subbiah Naidu'', 15 மார்ச் 1914 – 26 மே 1979) தென்னிந்தியத் திரைப்பட இசையமைப்பாளர் ஆவார்.
வெளி இணைப்புகள்
Music by SM Subbiah Naidu
பகுப்பு:தமிழ்த் திரைப்பட இசையமைப்பாளர்கள் பகுப்பு:1914 பிறப்புகள் பகுப்பு:1979 இறப்புகள்
தேசிகர்
தேசிகர் (Desikar) என்ற சொல் தமிழ்நாடு, கேரளா மற்றும் இலங்கை ஆகிய பகுதிகளில் உள்ள பல சமூகங்களால் பெயருக்குப் பின்னால் பயன்படுத்தப்படும் பட்டப் பெயராகும்.
தோற்றம்
தேசிகர் என்ற வார்த்தைக்கு தமிழில் "முனிவர்" என்று பொருள். வீரசைவ பண்டாரம் சமூகத்தை சேர்ந்தவர்கள், இந்த பட்டத்தை அதிக அளவில் பயன்படுத்துகிறார்கள். சைவ வெள்ளாளர் சமுதாயத்தை சேர்ந்த கோவில் பூசாரிகள் இந்த பட்டத்தை பயன்படுத்துகிறார்கள். செங்குந்தர் சமுதாயத்தை சேர்ந்த கோவில் பூசாரிகள் மற்றும் குலகுருக்கள் இந்த பட்டத்தை பெயருக்குப் பின்னால் பயன்படுத்துகிறார்கள்.
மேற்கோள்கள்
பகுப்பு:சாதிகள்
கோடந்துருத்து ஊராட்சி
கோடந்துருத்து ஊராட்சி, இந்திய மாநிலமான கேரளத்தின் ஆலப்புழை மாவட்டத்தில் உள்ளது. இது சேர்த்தலை வட்டத்துக்கு உட்பட்ட பட்டணக்காடு மண்டலத்துக்கு உட்பட்டது. இந்த ஊராட்சி 10.81 சதுரகிலோமீட்டர் பரப்பளவில் அமைந்துள்ளது.
சுற்றியுள்ள இடங்கள்
குத்தியதோடு ஊராட்சி, எழுபுன்னை ஊராட்சி, தைக்காட்டுசேரி ஊராட்சி, செல்லானம் ஊராட்சி ஆகிய ஊராட்சிகள் சுற்றிலும் அமைந்துள்ளன.
சான்றுகள்
பகுப்பு:ஆலப்புழை மாவட்டத்தில் உள்ள ஊராட்சிகள்
உத்தேச மரபணு
உத்தேச மரபணு (Putative) என்பது கருவமிலங்களில் உள்ள, நியூக்கிளியோரைட்டு வரிசையின் ஒரு பகுதியாகும். இவற்றிலிருந்து உருவாகக்கூடிய புரதங்களோ, அவற்றின் செயல்பாடுகளோ முழுமையாக அறியப்படாததாக இருந்தாலும், இவற்றின் திறந்த வாசிப்புச் சட்டகத்தின் (en:Open reading frame) அடிப்படையில், இவை மரபணுக்களாக இருக்கலாம் என நம்பப்படுகிறது. எடுத்துக்காட்டாக, தற்காலிகமாக மரபணு 57 என்று பெயரிடப்பட்ட உத்தேச மரபணுவானது, Bacillus subtilis என்னும் பாக்டீரியாவைத் தாக்கும், பாக்டீரியா விழுங்கி SP01 ஆல் சுரக்கப்படும் ஒரு புரதத்தை குறியிட்டுக் காட்டும் மரபணுவாகும்.
மேற்கோள்கள்
பகுப்பு:மூலக்கூற்று உயிரியல் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:மரபணுக்கள்
பொங்கி வரும் காவேரி
பொங்கி வரும் காவேரி 1989 இல் வெளிவந்த தமிழ்த் திரைப்படமாகும். ராமராஜன் நடித்த இப்படத்தை டி. கே. போஸ் இயக்கினார்.
குராயூர் ஊராட்சி
குராயூர் ஊராட்சி (Kurayur Gram Panchayat), தமிழ்நாட்டின் மதுரை மாவட்டத்தில் உள்ள கள்ளிகுடி ஊராட்சி ஒன்றியம்  வட்டாரத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5003 ஆகும். இவர்களில் பெண்கள் 2517 பேரும் ஆண்கள் 2486 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தோட்டா (எறியம்)
ஒரு தோட்டா என்பது வெடிபொதி அல்ல. காகிதம் மற்றும் உலோகத்தால் ஆன வெடிபொதியில், தோட்டா என்பது அதன் கூறுகளுள் ஒன்று. எடை, மற்றும் விட்டம் போன்ற தோட்டாவின் அளவுகள், ஆங்கில மற்றும் மெட்ரிக் அளவீடுகளில் குறிக்கப்படும். உதாரணமாக: .22 கேலிபர் 55 நெல் எடை /நெல்லெடையும் (கிரைய்ன், Grain); 5.56 மிமீ 55 நெல்லெடையும், ஒரே தோட்டாவை விவரிக்கும் சமமான அளவுகள் தான். பேச்சுவழக்கில், "தோட்டா" எனும் சொல்லானது, வெடிபொதியை (தோட்டா,பொதியுறை, வெடிமருந்து, மற்றும் எரியூட்டி ஆகியவற்றின் ஒன்றிணைப்பு) குறிப்பிட பயன்படுத்த படுகிறது, இது வெடிபொதியின் கூறுகளை பற்றிய விவாதத்தின்போது குழப்பத்திற்கு வழிவகுக்கும்.
பல வெடிபொதிகளில் உபயோகிக்கப்படும் தோட்டாக்களின், சன்னத் திசைவேகம், ஒலியின் வேகத்தை மிஞ்சும் வகையிலிருக்கும் (உலர்ந்த 20 °C காற்றில்,நொடிக்கு 343 மீ என்ற வேகத்தில்). இதுதான், மீயோலிப் பண்பாகும். அதாவது, சுடும் "சப்தம்" நம் செவிக்கு எட்டும் முன், தோட்டா நம்மை கடந்து (சிலநேரம் இலக்கைக்கூட  தாக்கி) இருக்கும். காற்றில் தோட்டாவின் வேகம், வளிம அழுத்தம், ஈரப்பதம், வெப்பநிலை, மற்றும் காற்றின் திசைவேகம் போன்ற பல காரணிகளை சார்ந்திருக்கும்.
தோட்டாக்கள் இயல்பாக எந்த வெடிபொருளையும் கொண்டிருக்காது, மோதலாலோ அல்லது துளைத்தோ தான் இலக்கை சேதமடையச் செய்யும்.
வரலாறு
இடது|thumb|மேரி ரோஸ் எனும் போர்க்கப்பலில் இருந்த, கல் மற்றும் இரும்புக் குண்டுகள் 1247-ல் ஐரோப்பாவில் வெடிமருந்தின் முதல் பிரயோகம் பதியப்பட்டுள்ளது. சீனாவில் இது நூற்றுக்கணக்கான ஆண்டுகளாக உபயோகத்தில் இருந்துள்ளது. 1327-ல் பீரங்கிகள் தோன்றின. பின்னர், 1364-ல் கைபீரங்கி தோன்றின. முற்கால எறியங்கள் கல்லால் ஆனவை. பீரங்கியும், கைபீரங்கியும் கற்களையே பிரயோகித்தன. பீரங்கிகளின் கல்லால், கற்சுவற்றை ஊடுருவ இயலாமை தான், கனத்த உலோக குண்டுகளின் பயன்பாட்டிற்கு வித்திட்டது. வலது|thumb|நேசுபீ போர்க்களத்தில் கண்டெடுக்கப்பட்ட திரியியக்க மசுகெத்துக் குண்டுகள். கைக் கல்வெரின் மற்றும் திரியியக்க ஆர்க்வெபசின் வருகையால், வார்க்கப்பட்ட ஈய குண்டுகள் எறியங்களாக பயன்படுத்தப்பட்டது. ஆங்கிலத்தில்,  'புல்லட்' என்ற சொல், பிரெஞ்சு சொல்லான boulette-ல் (பொருள்: "சிறு பந்து") இருந்து வந்தது. அசல் மசுகெத்தின் குண்டு (பந்து), குழலின் விட்டத்தைவிட சிறிதாய் இருந்தது.
பத்தொன்பதாம் நூற்றாண்டின் முற்பாதியில், தோட்டாவின் வடிவம் மாற்றம் கண்டது. 1826-ல், பிரெஞ்சு காலாட்படை அதிகாரியான, ஹென்றி-குசுதாவு டெல்வின், உருள்-கோள வடிவ தோட்டாவை கண்டுபிடித்தார். ஆனால், அந்த வடிவம் தோட்டாவை உருக்குலைத்து துல்லியமற்றதாக மாற்றியது.
கூரான தோட்டாக்கள்
இடது|thumb|உருள்-கோள (இடது) மற்றும் உருள்-கூம்பு (நடு) தோட்டாக்களை டெல்வின் உருவாக்கினார், பின்னர் தமிசியே என்பவர் நிலைத்தன்மையை அளிக்க, அதில் வரிவரியாக பள்ளமிட்டார். வலது|thumb|தமிசியேவின் கண்டுபிடிப்புக்கு முன், உருள்-கூம்பு தோட்டாவின் நிலையில்லா எறிதலை காட்டும் படம். டெல்வின், தொடர்ந்து அந்த தோட்டாவின் வடிவை மேம்படுத்தி, 1830-ல் உருள்-கூம்பு வடிவ தோட்டாக்களை உருவாக்கினார். அவரின் தோட்டாவின் பின்புறத்தில், வரிவரியாக பள்ளமிட்டு பிரான்சுவா தமிசியே அதை மேம்படுத்தினார். thumb|மீனியே தோட்டாக்கள் 1847-ல் பிரெஞ்ச்ப்படையின் கேப்டன் கிளோது-எட்டியன் மீனியே, ஈயத்தால் ஆன மீனியே தோட்டா வை முதலில் அறிமுகப்படுத்தினார். மீனியே தோட்டா, மூன்று வெளிப்புற பொளிவாயும், தோட்டாவின் அடியில் கூம்பு வடிவ வெற்றிடத்தைக் கொண்டிருக்கும், ஒரு கூம்பு வடிவ தோட்டா ஆகும். வலது|thumb|[[ஹார்பெர்சு ஃபெறி, மேற்கு விர்ஜினியா|மேற்கு விர்ஜினியாவின் ஹார்பெர்சு ஃபெறியில் இருந்த 1855 மீனியே தோட்டாவின் வெளித்தோற்றம் (இடது), மற்றும் அதன் குறுக்கு-வெட்டுத் தோற்றம் (வலது).]]
நவீன தோட்டா
இடது|thumb|[[.270 வின்செஸ்டர்|.270 தோட்டாக்களைக் கொண்ட நவீன வெடிபொதிகள். இடமிருந்து வலமாக: 100-நெல்லெடை (6.5 கி) - உள்ளீடற்றமுனை (HP) 115-நெல்லெடை (7.5 கி) முழு உலோக மேலுறை (FMJBT) 130-நெல்லெடை (8.4 கி) தட்டைமுனை (SN) 150-நெல்லெடை (9.7 கி) வட்டமுனை (RN)]]
உந்துதல்
தோட்டாவின் உந்துதல் பல வழிகளில் நிகழலாம்:
மூலப்பொருட்கள்
வலது|thumb|வார்க்கப்பட்ட குண்டு (இடது), அடியில் தட்டு பொருத்தப்பட்டது (நடு) மற்றும் உயவூட்டப்பட்டது (வலது)
மேற்கோள்கள்
பகுப்பு:போர்த்தளவாடங்கள் பகுப்பு:எறிபொருட்கள்
ஆப்லெகினாதைடீ
ஆப்லெகினாதைடீ (Oplegnathidae), பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்து மீனினங்கள் கடலில் வாழ்வன. இக் குடும்பத்தில் ஆப்லெகினாத்தசு (Oplegnathus) என்னும் ஒரு பேரினம் மட்டுமே உள்ளது. இக் குடும்பத்திலுள்ள மிகப் பெரிய மீன்கள் 90 சதம மீட்டர் வரை நீளமாக வளர்கின்றன.
வெளியிணைப்புக்கள்
பகுப்பு:மீன் குடும்பங்கள்
க. அ. செல்லப்பன்
'''க. அ. செல்லப்பன் என்றும் பாரி செல்லப்பன்''' என்றும் அழைக்கப்படும் இவர் ஒரு தமிழ் பதிப்பாளர் ஆவார். இவர் பாரி நிலையம் பதிப்பகத்தைத் துவக்கியவர். 1996 ஆம் ஆண்டு மத்திய அரசின் சிறந்த புத்தகப் பதிப்பாளருக்கான விருதுப் பெற்றவர்.
வாழ்க்கை
புதுக்கோட்டை மாவட்டம், அரிமளத்தில் 19 சூலை 1920 இல் அடைக்கப்ப செட்டியார், அழகம்மை ஆச்சி இணையருக்கு மகனாகப் பிறந்தார். பத்து வயதில் பர்மாவுக்குச் சென்றார். அங்கேயே பள்ளிப் படிப்பை மேற்கொண்டார். இரண்டாம் உலகப்போர் காரணமாக நடந்தே தாயகம் திரும்ப நேரிட்டது. சிறு வயதிலிருந்தே படிக்கும் ஆர்வம் இருந்த காரணத்தினால், திருச்சி பழனியப்பா பிரதர்ஸ் பதிப்பகத்தில் வேலைக்குச் சேர்ந்தார்.
பதிப்பகம்
சென்னை முல்லை பதிப்பகம் முல்லை முத்தையாவின் ஊக்கத்தின் காரணமாக, 1964 இல் சென்னையில் பாரி நிலையம் பதிப்பகத்தைத் துவக்கினார். அன்றைய பதிப்பாளர்கள் பலர் தாங்களே புத்தகங்களை எழுதி வெளியிட்டு வந்தனர். இவர் பிற எழுத்தாளர்கள், ஆசிரியர்கள் ஆகியோர் எழுதிய புத்தகங்களை வாங்கி விற்பனை உரிமையைப் பெற்று, வெளியிட்டுப் பெரும் வரவேற்பை பெற்றார்.
இராஜாஜி, மு. வரதராசனார், தெ. பொ. மீனாட்சிசுந்தரம், கவிமணி தேசிக விநாயகம் பிள்ளை, பாரதிதாசன், கி. ஆ. பெ. விசுவநாதம், மீ. ப. சோமு, வ. சுப. மாணிக்கம் ஆகியோரின் புத்தகங்களை வெளியிட்டுள்ளார். சங்கத் தமிழ் நூல்கள் அனைத்தையும் பேராசிரியர் எஸ். வையாபுரிப்பிள்ளையைக் கொண்டு செப்பம் செய்வித்து இரண்டு பகுதிகளாக வெளியிட்டார். அறிஞர் அண்ணா எழுதிய தம்பிக்கு அண்ணாவின் கடிதங்கள் 21 தொகுதிகளாக வெளியிட்டார். இவர் வெளியிட்ட பல நூல்கள் சாகித்திய அகாதமி விருது பெற்றுள்ளன. .
மேற்கோள்கள்
பகுப்பு:தமிழகப் பதிப்பாளர்கள் பகுப்பு:புதுக்கோட்டை மாவட்ட நபர்கள் பகுப்பு:1920 பிறப்புகள்
அமிர்த லால் பாசு
அமிர்த லால் பாசு (Amrita Lal Basu) 1853-1929 ஆம் ஆண்டுகளில் இந்தியாவின் மேற்குவங்க மாநிலம் கொல்கத்தாவில் ஓரு நாடக ஆசிரியராகவும் மேடை நடிகராகவும் இருந்தார். ஆங்கிலேயர் ஆட்சிக்காலத்தில் வங்காளத்தின் பொது மேடைகளில் முன்னோடி நடிகர்களில் ஒருவராகவும் இவர் இருந்தார். கேலிக்கூத்துகள் மற்றும் நையாண்டி நாடகங்களால் அமிர்த லால் பாசு நன்கு அறியப்பட்டார்.
புற இணைப்புகள்
பகுப்பு: 1929 இறப்புகள் பகுப்பு: 1853 பிறப்புகள் பகுப்பு:இந்திய நாடக நடிகர்கள்
நடுவழிகள் (1989 திரைப்படம்)
வெளி இணைப்புகள்
பகுப்பு:1989 மலையாளத் திரைப்படங்கள்
தாட்டாபூபதி
சிலாகாலன்
மூலக்கட்டுரை - சிலாகாலன்
சிலாகாலன் தன் ஆட்சியில் தன் மூத்த மகனான இரண்டாம் மொக்கல்லானன் என்பவனை கிழக்கிலங்கை நாடுகளுக்கும், இரண்டாம் மகனான இந்த தாட்டாபூபதியை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான மகாநாகன் என்பவ்னை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய இரண்டாம் மகனான இந்த தாட்டாபூபதி இரண்டாம் மொக்கல்லானனுக்கு முறைப்படிச் சேர வேண்டிய ஆட்சியை பறித்துக் கொண்டு இலங்கையை அரசாண்டான்.
சகோதரர்களுக்குள் போர்
இதை சிலாகாலனின் இளைய மகனும் தாட்டாபூபதியின் தம்பியுமான உபதிச்சன் கண்டித்ததால் அவனைத் தாட்டாபூபதி கொன்று விட்டான். இதையறிந்த இரண்டாம் மொக்கல்லானன் கிழக்கிலங்கை நாட்டிலிருந்து படையெடுது வந்தான். இதனால் பெரிய போர் நடந்து பெரும் உயிர்ச்சேதம் நடக்கும் என்பதால் இருவரும் ஒருவரோடு ஒருவர் மட்டும் யானைப் போரில் ஈடுபட்டனர். இதில் தோல்வியை சந்தித்த தாட்டாபூபதி தற்கொலை செய்து கொண்டதால் அதன் பிறகு முறைப்படி இரண்டாம் மொக்கல்லானன் என்ற இவனது தமையனே இலங்கையை அரசாண்டான்.
மூலநூல்
பகுப்பு:இலங்கை மௌரிய மன்னர்கள்
சகீன் ஹொசைன்
சகீன் ஹொசைன் (Shahin Hossain, பிறப்பு: ஆகத்து 8 1984), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 52, ஏ-தர போட்டிகள் 45 ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள்
கொட்டையூர் கோடீஸ்வரர் கோயில்
கொட்டையூர் கோடீஸ்வரர் கோயில் அப்பர் பாடல் பெற்ற சோழ நாட்டின் காவிரி வடகரையில் அமைந்துள்ள சிவத்தலமாகும்.
அமைவிடம்
தஞ்சாவூர் மாவட்டத்தில் கும்பகோணம் வட்டத்தில்  அமைந்துள்ளது. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 44வது தலம் ஆகும். ஆமணக்குக் கொட்டைச் செடியின் கீழ் லிங்கம் வெளிப்பட்ட தலமென்பது தொன்நம்பிக்கை (ஐதிகம்).
கோயில் அமைப்பு
ராஜகோபுரத்தைக் கடந்து உள்ளே செல்லும்போது கொடி மரம், பலிபீடம், நந்தியைக் காணமுடியும். முன் மண்டபத்தில் வலப்புறம் ஞானசம்பந்தர், நாவுக்கரசர், சுந்தரர், மாணிக்கவாசகர் உள்ளனர். இதே மண்டபத்தில் ஆத்ரேய மகரிஷி (ஹேரண்டர்) உள்ளார். இடப்புறம் நடராஜர் மண்டபமும் நவக்கிரக சன்னதியும் உள்ளன. கருவறையின் வெளிப்புறம் நர்த்தன விநாயகர், தட்சிணாமூர்த்தி, அடிமுடி காணா அண்ணல், பிரம்மா, துர்க்கை உள்ளனர். அருகே கோடி சண்டிகேஸ்வரர் சன்னதி உள்ளது. திருசசுற்றில் கோடி விநாயகர், வள்ளி தெய்வானையுடன் கூடிய கோடி சுப்பிரமணியர் மற்றும் கஜலட்சுமி சன்னதிகள் உள்ளன.
தல வரலாறு
சோழவள நாட்டில் காவிரியின் வடகரையில் திருவருள் பாலித்திருக்கும் சிவன் தலங்களில் கொட்டையூர் அருள்மிகு கோடீஸ்வரசுவாமி கோயில் 44ஆவது தலமாகும். இக்கோயில் கும்பகோணத்திற்கு மேற்கே 4 கிமீ தொலைவில் கும்பகோணத்திற்கும் சுவாமிமலைக்கும் இடையே கொட்டையூரில் உள்ளது. மார்க்கண்டேயர் பூசித்த தலம். காவிரி வலஞ்சுழித்து, பிலத்துவாரத்தில் சென்றபோது, ஆத்ரேயமகரிஷி அத்துவாரத்தில் இறங்கி காவிரியை மேலே கொண்டுவந்த சிறப்புடையது. திருவலஞ்சுழியில் காவிரியில் இறங்கிய அவர் இங்கு வெளியே வந்ததாகக் கூறப்படுகிறது அவருடைய திருவுருவம் இக்கோயிலில் உள்ளது. ஒரு சமயம் இந்த ஊர் ஆமணக்கங்காடாக இருந்தது. இறைவன் ஆமணக்கன் கொட்டைச் செடியின்கீழ் இருந்ததால் இவ்வூர் கொட்டையூர் என்று பெயர் பெற்றது. மற்றொரு சமயம் சோழ மன்னன் ஒருவனுக்கு கோடி லிங்கமாக தரிசனம் கொடுத்ததால் இக்கோயிலுக்கு கோடிச்சுரம் என்ற பெயரும் வழங்கப்படுகிறது.
இறைவன், இறைவி
இக்கோயிலிலுள்ள இறைவன் கோடீஸ்வரர். இறைவி பந்தாடுநாயகி. இத்தல இறைவன் திருமேனியில் பலாக்காய் முள் போன்று கோடி லிங்கங்களை தன்னகத்தே கொண்டு சுயம்புமூர்த்தியாகவும், தன் சிரசிலிருந்து கங்கை நீர் இன்றளவும் அரும்பும் நிலையில் காட்சியளிப்பது சிறப்பு அம்சமாகும்.
பத்ரயோகி முனிவர் தரிசனம் செய்ய வரும்போது இறைவி பந்தாடும் கோலத்தில் காட்சியளித்தமையால் பந்தர்டு நாயகி (கந்துகக்கிரீடாம்பிகை) எனப் பெயர் பெற்றார்.
பாடியோர்
சைவ சமயக்குரவர் திருநாவுக்கரசர் தேவாரத்திலும், அருணகிரிநாதர் திருப்புகழிலும் போற்றிப்பாடியுள்ளனர்.
பேறு பெற்றோர்
ஏரண்ட முனிவர், மார்க்கண்டேயர், பத்திரயோகி முனிவர் ஆகியோர் வழிபட்ட தலம்.
கும்பகோணம் சப்தஸ்தானம்
கும்பகோணம் சப்தஸ்தானத்தில் இத்தலமும் ஒன்று. சப்தஸ்தானங்கள் என அழைக்கப்படும் கும்பகோணம் ஆதி கும்பேசுவரர் கோயில், திருக்கலயநல்லூர் அமிர்தகலசநாதர் கோயில், தாராசுரம் ஆத்மநாதசுவாமி கோயில், திருவலஞ்சுழி கபர்தீஸ்வரர் கோயில், கொட்டையூர் கோடீஸ்வரர் கோயில்,  மேலக்காவேரி கைலாசநாதர் கோயில் மற்றும் சுவாமிமலை சுந்தரேஸ்வரசுவாமி கோயில் ஆகிய ஏழு ஊர்களில் நடக்கும் ஏழூர்த் திருவிழாவில் கும்பகோணம் முதலிடத்தைப் பெறுகிறது. சப்தஸ்தானப் பல்லக்கின் வெள்ளோட்டம் 7 பிப்ரவரி 2016இல் நடைபெற்றது. 21 ஏப்ரல் 2016 மகாமகக்குளத்தில் தீர்த்தவாரி நிகழ்ச்சியைத் தொடர்ந்து 23 ஏப்ரல் 2016 அன்று ஏழூர்ப் பல்லக்குத் திருவிழா என்னும் விழா நடைபெற்றது. விழா நாளில் பல்லக்கு இக்கோயிலுக்கு வந்து சென்றது.
குடமுழுக்கு
மகாமகத்தை முன்னிட்டு கும்பகோணத்தில் பெரும்பாலான கோயில்களில் குடமுழுக்கு நடைபெறும் நிலையில் இக்கோயிலில் அக்டோபர் 26, 2015இல் குடமுழுக்கு நடைபெற்றது.
குடமுழுக்கிற்கு முன்பாக கோயில்
பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி வடகரை சிவன் கோயில்கள் பகுப்பு:கும்பகோணத்திலுள்ள சிவன் கோயில்கள்
கரூர் மாவட்டப் பேரூராட்சிகள்
தமிழ்நாட்டின் கரூர் மாவட்டத்தில் 11 பேரூராட்சி மன்றங்கள் உள்ளது. அவைகள்:
கூகுள் எர்த்
(கூகுள் எர்த்)  (Google Earth) என்பது உண்மையில் எர்த் வியூவர் என அழைக்கப்படும் ஒரு விர்ச்சுவல் குளோப்  (virtual globe), வரைபடம் (map) மற்றும் புவியியல் (geographic) தகவல் (information) நிரல் ஆகும். மற்றும் 2004ல் Google(கூகிள்) (Google) நிறுவனத்தால் வாங்கப்பட்ட Keyhole, Inc(கீ ஹோல், இன்க்)  (Keyhole, Inc), நிறுவனத்தால் உருவாக்கப்பட்டதாகும்.அது புவியை  (Earth) செயற்கைக் கோள் புகைப்படம்  (satellite imagery)  வான்பார்வை நிழற்படம்  (aerial photography),  மற்றும்  ஜிஐஎஸ்  (GIS) முப்பரிமாணம்  (3D) புவி ஆகியவற்றின் மூலம் பெறப்பட்ட படங்களை மேல்பதித்தல்  (superimposition)மூலம் வரைபடமாக்குகிறது.இது மூன்று வெவ்வேறு உரிமங்களின் கீழ் கிடைக்கிறது: Google Earth (கூகுள் எர்த்), அளவான செயல்பாடுகளை உடைய ஒரு இலவசப் பதிப்பு; Google Earth Plus (கூகுள் எர்த் ப்ளஸ்) (விலக்கிக் கொள்ளப்பட்டது), கூடுதல் அம்சங்களை உள்ளடக்கியது; மற்றும் Google Earth Pro (கூகுள் எர்த் ப்ரோ)(வருடத்திற்கு 400$ ), வணிக ரீதியான பயன்பாட்டுக்கானது.
2005-ல் Google Earth (கூகுள் எர்த்) என மறு வெளியீடு செய்யப்பட்ட இந்தப் பொருளானது தற்போது Microsoft Windows (மைக்ரோசாப்ட் விண்டோஸ்) (Microsoft Windows) 2000 (2000), எக்ஸ்பி (XP), விஸ்டா (Vista), மேக் ஓஎஸ் எக்ஸ் (Mac OS X) 10.3.9 மற்றும் அதற்கும் மேற்பட்ட பதிப்புகள் லினக்ஸ் (Linux) (2006 சூன் 12-ல் வெளியிடப்பட்டது), மற்றும் ப்ரீ பிஎஸ்டி  (FreeBSD). ஆகியவற்றில் இயங்கும் தனிக் கணிணி (personal computer)களில் பயன்படுத்தக் கிடைக்கிறது. Google Earth (கூகுள் எர்த்) பயர் பாக்சு (Firefox),  சஃபாரி 3  (Safari 3),  ஐ ஈ6 (IE6) மற்றும்  ஐஈ7 (IE7) ஆகியவற்றிற்கான பிரவுசர் ப்ளக்-இன் (2008 சூன் 2-ல் வெளியிடப்பட்டது) ஆகவும் கிடைக்கிறது. இது 2008 (2008)  அக்டோபர் 27  (October 27) அன்று  ஆப் ஸ்டோர்  (App Store) இலிருந்து இலவசப் பதிவிறக்கமாக  ஐஃபோன் ஓஎஸ் (iPhone OS) இலும் கிடைக்கச் செய்யப்பட்டது. மேற்சேர்க்கப்பட்ட  Keyhole (கீ ஹோல்) அடிப்படையிலான க்ளையன்ட்-ஐ வெளியிடுவதுடன் கூடுதலாக, Google  (கூகிள் ) தங்களது இணைய அடிப்படையிலான வரைபட  மென்பொருளுக்கு புவித்தரவுத் தொகுப்பிலிருந்து புகைப்படங்களை சேர்த்தது.சூன் 2005-ல் Google Earth (கூகுள் எர்த்)-ஐ பொதுமக்களுக்கு வெளியிட்டது 2005 மற்றும் 2006 க்கு இடையில் விர்ச்சுவல் குளோப்ஸ்  (virtual globes) மீது ஊடகக் கவனத்தைப் பத்து மடங்கிற்கு மேல் அதிகரித்தது. அது புவியிடம் (geospatial) தொழில் நுட்பங்கள் மற்றும் பயன்பாடுகளில் பொது மக்களின் ஆர்வத்தைத் தூண்டியது.
மேற்பார்வை
thumb|right|250px|Google Earth (கூகுள் எர்த்) – ஆல் வழங்கப்பட்ட  [[போல்டர், கொலராடோ|கொலராடோ, போல்டர்  (Boulder, Colorado)-ல் உள்ள  ப்ளாட்டிரான்களின்  (Flatirons) ஒரு மாதிரி ]]
Google Earth (கூகுள் எர்த்) புவிப்பரப்பின் மாறுபடும் துல்லியத்தன்மை உடைய செயற்கைக் கோள் புகைப்படங்களைக் காட்டுகிறது. அது பயனாளர்களை நகரங்கள் மற்றும் வீடுகளை செங்குத்தாகவோ சாய்வான (oblique) கோணத்திலோ தோற்றத்தைக் (perspective) காண வழிவகை செய்கிறது. (பறவையின் கண் பார்வை (bird's eye view)யையும் பார்க்கவும்)கிடைக்கக்கூடிய துல்லியத்தன்மையின் அளவானது இடங்கள் பற்றிய விருப்பம் மற்றும் பிரபலத்தை ஓரளவு அடிப்படையாகக் கொண்டது, ஆனால் பெரும்பாலான நிலப்பரப்பு (சில தீவுகளைத் தவிர்த்து) குறைந்தது 15 மீட்டர்கள் துல்லியத் தன்மை உடையது மெல்போர்ன், விக்டோரியா (Melbourne, Victoria), லாஸ் வேகாஸ், நெவாடா (Las Vegas, Nevada), மற்றும் கேம்பிரிட்ஜ், கேம்பிரிட்ஜ் ஷயர்  (Cambridge, Cambridgeshire) ஆகியவை 15 செமீ என்ற (6 அங்குலங்கள்) அளவில், அதிகபட்ச துல்லியத்தன்மைக்கான  உதாரணங்கள் ஆகும்.Google Earth (கூகுள் எர்த்) பயனாளர்கள் சில நாடுகளில் முகவரியைத் தேட, அமைவிட ரேகை மதிப்புகளை உள்ளிட, அல்லது ஒரு இடத்தைக் கண்டறிய வெறுமனே சுட்டெலியை மட்டும் பயன்படுத்த அனுமதிக்கிறது.
புவிப்பரப்பின் பெரும்பாலான பகுதிகளுக்கு கிட்டத்தட்ட செங்குத்து நிலையிலிருந்து இரு பரிமாணப் படங்களே கிடைக்கின்றன. இதை சாய்வான கோணத்திலிருந்து பார்க்கும்போது, கிடை மட்டத்தில் தூரமாக உள்ள பொருட்கள் சிறியதாகக் காணப்படுவதைப் போல ஒரு தோற்றம் உண்டு, ஆனால் அது மிகப்பெரிய ஒரு புகைப்படத்தைப் பார்ப்பது போலத் தோன்றும், முப்பரிமாணத் தோற்றத்தைப் போன்று இருக்காது.
புவிப்பரப்பின் பிற பகுதிகளுக்கு நிலப்பரப்பு மற்றும் கட்டிடங்களின் முப்பரிமாணப் படங்கள் கிடைக்கின்றன. Google Earth (கூகுள் எர்த்) நாசா (NASA)வின் ஷட்டில் ரேடார் டோபோகிராபி மிஷன்  (Shuttle Radar Topography Mission) (எஸ்ஆர்டிஎம்)-ஆல் சேகரிக்கப்பட்ட டிஜிட்டல் எலிவேஷன் மாடல் (digital elevation model) டிஈஎம் தரவுகளைப் பயன்படுத்துகிறது. பிற பகுதிகளைப் போன்று இருபரிமாணத்திற்குப் பதிலாக கிராண்ட் கேன்யான் (Grand Canyon) அல்லது எவரெஸ்ட் சிகரம் (Mount Everest) ஆகிய இடங்களை முப்பரிமாணத்தில் (dimension) காண இயலும் என இதற்கு அர்த்தம் .நவம்பர் 2006 முதல் எவரெஸ்ட் சிகரம் உள்ளிட்ட பல மலைகளின் முப்பரிமாணத் தோற்றங்கள், எஸ்ஆர்டிஎம் கவரேஜ்-ல் உள்ள இடைவெளிகளை நிரப்ப, துணை டிஈஎம் தரவுகளைப் பயன்படுத்தி மேம்படுத்தப்பட்டுள்ளன
Google Earth (கூகுள் எர்த்). ஸ்கெட்ச் அப் (SketchUp) என்ற ஒரு முப்பரிமாண(3D) மாதிரியாக்கல் (3D modeling) நிரலைப் பயனாளர்கள் உள்ளீடு செய்த  கட்டடங்கள் மற்றும் அமைப்புகளின் முப்பரிமாணத் தோற்றத்தைக் காட்டும் திறனுடையது.Google Earth (கூகுள் எர்த்)-ன் முந்தைய பதிப்புகளில் (பதிப்பு 4-க்கு முந்தையது), ஒரு சில நகரங்களில் மட்டும் கட்டடங்கள் முப்பரிமாணத்தில் காட்டப்பட்டன, மேலும் தோற்றஅமைப்பு இல்லாமல் சுமாரான வடிவத்தையே  காட்டின.உலகெங்கிலும் உள்ள நிறையக் கட்டடங்கள் மற்றும் அமைப்புகள் தற்போது விரிவான முப்பரிமாண அமைப்பில் காட்டப்படுகின்றன; அவை ஐக்கிய அமெரிக்க நாடுகள், கனடா, அயர்லாந்து, இந்தியா, ஜப்பான் ஐக்கிய ராஜ்ஜியம், ஜெர்மனி, பாகிஸ்தான் (Pakistan) ஆகிய நாடுகளையும் மேலும் ஆம்ஸ்டெர்டாம் (Amsterdam) மற்றும் அலெக்ஸாண்ட்ரியா  (Alexandria) ஆகிய நகரங்களையும் உள்ளடக்கும் (ஆனால் அவை மட்டுமே அல்ல). 2007, ஆகஸ்ட்-ல், ஹாம்பர்க் (Hamburg) கட்டிட முகப்பு உள்ளிட்ட தோற்றஅமைப்புகள்  முற்றிலும் முப்பரிமாணத்தில் காட்டப்பட்ட முதல் நகரமானது. 2008, ஜனவரி 16-ல் ஐரிஷ் நகரமாகிய வெஸ்ட்போர்ட்  (Westport) முப்பரிமாணத்தில் Google Earth (கூகுள் எர்த்)-ல்  சேர்க்கப்பட்டது. வெஸ்ட்போர்ட் முப்பரிமாண” மாதிரியானது முப்பரிமாணத்தில் தோற்றங்களை உருவாக்கும் நிறுவனமான AM3TD-ஆல் நீண்ட தூர லேசர் ஸ்கேனிங் தொழில்நுட்பம் மற்றும் டிஜிட்டல் புகைப்படவியல் ஆகியவற்றைப் பயன்படுத்தி உருவாக்கப்பட்டது. மேலும் அதுவே அவ்வாறு உருவாக்கப்பட்ட முதல் ஐரிஷ் நகராமாகும்.அது தொடக்கத்தில் உள்ளுர் அரசாங்கத்திற்கு அவர்களுடைய நகர்த் திட்டமிடல்  (town planning) செயல்பாடுகளுக்கு உதவ உருவாக்கப்பட்டதால், Google Earth (கூகுள் எர்த்)-இல்  எந்த ஒரு இடத்திலும் காணப்படக்கூடிய அதிகபட்ச துல்லியத்தன்மை உடைய அசல் புகைப்பட தோற்றஅமைப்புகளைக் கொண்டிருக்கும். உலகெங்கிலும் உள்ள சில கட்டடங்கள் மற்றும் அமைப்புகளுக்கு முப்பரிமாணத் தோற்றங்கள் Google (கூகிள் )-ன் 3D வேர்ஹவுஸ் மற்றும் பிற இணைய தளங்கள் வழியாகக் கிடைக்கின்றன.
சமீபத்தில், Google(கூகிள்) பயனாளர்கள் ஒவ்வொரு 200 அடிகளிலும் அமைந்துள்ள வளையங்களில் அதேசமயத்தில் போக்குவரத்து வேகத்தைக் கண்காணிக்க வழிவகை செய்யும் ஒரு அம்சத்தைச் சேர்த்துள்ளது. 2008, ஏப்ரல் 15-ல் வெளியிடப்பட்ட பதிப்பு 4.3 நிரலில் Google Street View(கூகிள் வீதிக் காட்சி)  (Google Street View) பல இடங்களில் தெருவில் இருப்பதைப் போன்ற காட்சியை வழங்க நிரலுக்கு வழி வகுக்கும் விதமாக அது நிரலுடன் ஒருங்கிணைக்கப்பட்டது.
2009, ஜனவரி 17 அன்று, Google Earth (கூகுள் எர்த்)-ன் சமுத்திரப் படுகைப் படங்கள் முழுவதும் எஸ்ஐஓ, என்ஓஏஏ, யுஎஸ் கடற்படை, என்ஜிஏ மற்றும் ஜிஈபிசிஓ ஆகியவற்றின் புதிய படங்களால் மேற்சேர்க்கை செய்யப்பட்டன. இந்தப் புதிய படங்கள் மாலத்தீவுகளில்  (Maldives) உள்ள பவளத்திட்டுக்கள் போன்ற சிறிய தீவுகளை, அவற்றின் கரைகள் முழுமையாக எல்லையிடப்பட்டிருந்தபோதும் புலப்படாமல் செய்துவிட்டன.
விக்கிபீடியா மற்றும் பனோராமியோ ஒருங்கிணைப்பு
2006, டிசம்பர் –ல் Google Earth (கூகுள் எர்த்) விக்கிபீடியா (Wikipedia) மற்றும் பனோராமியோ (Panoramio)-உடன் ஒருங்கிணைப்பை உள்ளடக்கிய “புவியியல் இணையம்” எனப்படும் ஒரு புதிய அடுக்கைச் சேர்த்தது.விக்கிபீடியாவில் வழியாக இட அமைப்பு ரேகை மதிப்புகளுக்காக உள்ளீடுகள் பதிவு  செய்யப்படும். விக்கிபீடியா - வேர்ல்டு என்ற செயல்திட்டத்திலிருந்து ஒரு சமூக அடுக்கும் உண்டு.அதிகமான இட அமைப்புரேகை மதிப்புகள் பயன்படுத்தப்படும்போது உள்நிறுவப்பட்ட விக்கிபீடியா அடுக்கை விட, டிஸ்பிளேவில் வெவ்வேறு வகைகள் இருக்கும் மற்றும் வெவ்வேறு மொழிகளுக்கு ஆதரவளிக்கப்படும். பார்க்க: *டைனமிக் ரெஸ்ப். மாறாத அடுக்கு. 2007, மே 30 அன்று, தான் பனோராமியோ (Panoramio)-வை வாங்குவதாக Google(கூகிள்) அறிவித்தது.
ஃப்ளைட் சிமுலேட்டர்
Google Earth (கூகுள் எர்த்) பதிப்பு வி4.2 - லிருந்து ஒரு ப்ளைட் சிமுலேட்டர் மறைக்கப்பட்ட அம்சமாக (hidden feature). சேர்க்கப்பட்டுள்ளது  கூகுள் எர்த் பதிப்பு  4.2 - லிருந்து ஒரு ப்ளைட் சிமுலேட்டர்    மறைக்கப்பட்ட அம்சமாக (Command). சேர்க்கப்பட்டுள்ளது  பதிப்பு 4.3-லிருந்து, இந்தத் தெரிவு கொடாநிலையில் மறைக்கப்படுவதில்லை.தற்போதுள்ள சில விமான நிலையங்களுடன் கூடுதலாக எஃப்-16 ஃபால்கன் போர்விமானம் (F-16 Fighting Falcon) மற்றும்  சிர்ரஸ் எஸ் ஆர் -22 (Cirrus SR-22) ஆகியவை மட்டுமே பயன்படுத்தப்படக்கூடிய விமானங்கள் ஆகும்.
Google Earth (கூகுள் எர்த்) ஃப்ளைட் சிமுலேட்டர் உலகில் ஆதரவளிக்கப்பட்ட எந்த இடத்திற்கும் செல்லும் திறனைக் கொண்டுள்ளது.விமானத்தைக் கிளப்ப அல்லது தரையிறக்க முயற்சி செய்ய, விமானி உலகத்திலுள்ள எந்த இடத்தையும் தேர்வு செய்யலாம்.எஃப் – 16 ரக விமானம் அதன் அதிகபட்ச வேகத்தில் சென்றாலும் ஐக்கிய அமெரிக்க நாட்டின் ஒரு பக்கத்திலிருந்து மறுபக்கம் செல்ல 60 நிமிடங்கள் எடுத்துக் கொள்கிறது என்பதால், பறக்கும் நேரத்தை மிகவும் குறைக்க முடியாது. விமானம் தரையைத் தொடும்போது மணிக்கு 250 மைல்கள் வேகத்திற்கும் குறைவாகப் பறக்கும் வரை, உலகில் எந்த மட்டத்திலுள்ள இடத்திலும் (சமுத்திரங்கள் உட்பட) தரையிறங்கலாம்.
Google Ocean (கூகிள் ஓஷென்)
2009, பிப்ரவரியில் அறிமுகப்படுத்தப்பட்ட Google Ocean (கூகிள் ஓஷென்) அம்சமானது, பயனாளர்கள் கடற்பரப்பிற்குக் கீழே உருப்பெருக்கிப் பார்த்து, அலைகளுக்கு அடிப்புறத்தில் உள்ள முப்பரிமாண பாத்திமெட்ரி (bathymetry) -யை காண வழிவகுக்கிறது. 20 பொருள் அடுக்குகளுக்கும் மேல் ஆதரவளிக்கும் அது, முன்னனி விஞ்ஞானிகள் மற்றும் கடலியலாளர்கள் (oceanographers) ஆகியோரிடமிருந்து பெறப்பட்ட தகவல்களைக் கொண்டிருக்கிறது.
வரலாற்றுப் புகைப்படம்
பதிப்பு 5.0-ல் அறிமுகப்படுத்தப்பட்ட வரலாற்றுப் புகைப்படம், பயனாளர்கள் காலத்தில் பின்னோக்கிச் சென்று, எந்த ஒரு இடத்தின் முந்தைய வரலாற்றையும் தெரிந்துகொள்ள வழிவகுக்கிறது. பல்வேறு இடங்களின் முந்தைய பதிவுகள் தேவைப்படும் பகுத்தாய்வு நோக்கங்களுக்கு இந்த அம்சம் மிகவும் பயன்படும்.
ஸ்கை மோட்
Google Sky (கூகிள் ஸ்கை) (Google Sky) ஹப்பிள் விண்வெளி தொலைநோக்கியின் (Hubble Space Telescope) அறிவியல் செயல்பாடுகளின் மையமான பால்டிமோரிலுள்ள  விண்வெளி தொலைநோக்கி அறிவியல் நிறுவனம் (Space Telescope Science Institute) - உடன் கூட்டு முயற்சி மூலம் Google(கூகிள்) (Google) –ஆல் தயாரிக்கப்பட்டது. விண்வெளி தொலைநோக்கி அறிவியல் நிறுவனத்தை சேர்ந்த டாக்டர் ஆல்பர்டோ காண்டி (Alberto Conti) மற்றும் அவரது இணை உருவாக்குநர் டாக்டர் கரோல் கிறிஸ்டியன் (Carol Christian) ஆகியோர் மதிப்பீடுகளுக்காக 2007 முதல் பொதுப் படங்களையும், ஹப்பிள்-ன் மேம்பட்ட கேமிராவிலிருந்து திரட்டப்பட்ட அனைத்து தரவுகளின் வண்ணப் படங்களையும் சேர்க்கத் திட்டமிட்டுள்ளார்கள்.புதியதாக வெளியிடப்பட்ட ஹப்பிள் (Hubble) படங்கள் அவை வழங்கப்பட்டவுடன் Google Sky (கூகிள் ஸ்கை) உடன் சேர்க்கப்படும். பன்முக அலைநீளத் தரவு, முக்கிய செயற்கைக் கோள்களின் நிலைகள், அவற்றின் சுற்றுப் பாதைகள் மற்றும் கல்வி ஆதாரங்கள் ஆகியவை Google Earth (கூகுள் எர்த்) சமூகத்திற்கு மற்றும் கிறிஸ்டியன் மற்றும் காண்டியின்  ஸ்கை-க்கான இணையம் மூலமும் வழங்கப்படும்   ஸ்கை மோடில் விண்மீன் கூட்டங்கள், நட்சத்திரங்கள், பால்வெளிகள் மற்றும்  கோள்களை அவற்றின் சுற்றுவட்டப் பாதைகளில் காட்டும் அனிமேஷன்கள் ஆகியவையும் புலப்படும். வி ஓ ஈவென்ட் நெட் கூட்டு முயற்சியால் சமீபத்திய வானியில் சிறு நிகழ்வுகளின் அதே சமயம் Google Sky (கூகிள் ஸ்கை) Mashup - மேஷ்அப் (mashup) விஓஈவென்ட் (VOEvent) ப்ரோட்டோகலைப் பயன்படுத்தி வழங்கப்படுகிறது.Google Earth (கூகுள் எர்த்)-ன் வரைபடங்கள் ஒவ்வொரு 5 நிமிடங்களுக்கொருமுறையும் மேற்சேர்க்கப்படுகின்றன.
Google Sky (கூகிள் ஸ்கை)  மைக்ரோசாப்ட் உலகளாவிய தொலைநோக்கியிடமிருந்து  (Microsoft WorldWide Telescope)  போட்டியை எதிர்கொள்கிறது. (அது Microsoft Windows (மைக்ரோசாப்ட் விண்டோஸ்)  (Microsoft Windows) ஆப்பரேட்டிங் சிஸ்டம்-களின் கீழ் மட்டும் இயங்கும்)
2008, மார்ச்-13 அன்று http://www.google.com/sky/.-ல் கிடைக்கும் Google Sky (கூகிள் ஸ்கை)-ன் இணைய அடிப்படையிலான பதிப்பை Google(கூகிள்) உருவாக்கியது.